ΓΡΑΠΤΗ ΕΡΩΤΗΣΗ E-3159/98

υποβολή: Concepció Ferrer (PPE) προς την Επιτροπή

(19 Οκτωβρίου 1998)

Θέμα: Πρόγραμμα εργασίας 1998-2000 για την ανάπτυξη δικτύων μεταφοράς σε τοπικό και περιφερειακό επίπεδο

Πρόσφατα η Επιτροπή παρουσίασε το πρόγραμμα εργασίας 1998-2000 όσον αφορά την ανάπτυξη δικτύων μεταφοράς σε τοπικό και περιφερειακό επίπεδο το οποίο στοχεύει στην τόνωση της ανταλλαγής πληροφοριών μεταξύ των διαφόρων ζωνών της Ευρωπαϊκής Ένωσης στον τομέα των μεταφορών.

Μέσω αυτού του πρόγραμματος η Επιτροπή ελπίζει να συντάξει έναν εγχειρίδιο συγκριτικής ανάλυσης στο χώρο των τοπικών επιβατικών μεταφορών.

Θα μπορούσε να πει η Επιτροπή ποια κριτήρια ακολουθήθηκαν για την επιλογή των 15 πόλεων που τελικά θα συμμετέχουν στη δημιουργία του προαναφερθέντος εγχειριδίου;

Υποβλήθηκαν στην Επιτροπή προτάσεις για πόλεις από όλα τα κράτη μέλη;

Απάντηση του κ. Kinnock εξ ονόματος της Επιτροπής

(30 Νοεμβρίου 1998)

Το δοκιμαστικό πρόγραμμα θέσπισης συγκριτικών επιδόσεων στο οποίο αναφέρεται το Αξιότιμο Μέλος του Κοινοβουλίου αποβλέπει στον καθορισμό μεθόδων για τις δημοτικές αρχές, όσον αφορά την σύγκριση των επιδόσεων των μεταφορικών συστημάτων των πόλεων και την αξιοποίηση των βέλτιστων πρακτικών. Καλύπτει όλους τους τρόπους μεταφοράς επιβατών, και όχι μόνο τις δημόσιες.

Η Επιτροπή ζήτησε από πολλές ευρωπαϊκές ενώσεις τοπικών αρχών και φορέων δημόσιων μεταφορών να ενημερώσουν τις τυχόν ενδιαφερόμενες πόλεις για το πρόγραμμα. 45 πόλεις (από 8 κράτη μέλη και την δημοκρατία της Τσεχίας) εκδήλωσαν ενδιαφέρον σχετικά. Οι δημοσιονομικοί περιορισμοί επιτρέπουν την αποδοχή 15 μόνο εξ αυτών. Όπως αναφέρεται στην επιστολή της Επιτροπής για την πρόσκληση εκδήλωσης ενδιαφέροντος, τα κριτήρια επιλογής ήταν η κατάδειξη: της στράτευσης, σε ανώτερο επίπεδο, για την εφαρμογή αλλαγών προς την κατεύθυνση της βελτίωσης των επιδόσεων των τοπικών συστημάτων μεταφοράς; της ύπαρξης κατάλληλου προσωπικού με τον απαιτούμενο για τη συμμετοχή στο πρόγραμμα χρόνο; της ύπαρξης βασικών δεδομένων για τα οικεία τοπικά συστήματα μεταφοράς (που καλύπτουν πτυχές όπως οι πραγματοποιούμενες μετακινήσεις με τα διάφορα μέσα μεταφοράς, η μετακίνηση διαφόρων κοινωνικών ομάδων και οι δημόσιες δαπάνες για τις μεταφορές); της προθυμίας για την δημοσιοποίηση ορισμένων από τα εν λόγω δεδομένα. Επιπροσθέτως, η Επιτροπή απέβλεψε στην συμμετοχή φορέων από πόλεις διαφορετικού μεγέθους και από διαφορετικές περιφέρειες της κοινότητας.

Οργανισμοί από δύο ισπανικές πόλεις εκδήλωσαν ενδιαφέρον συμμετοχής στο πρόγραμμα. Δυστυχώς, κανένας από αυτούς δεν ανταποκρινόταν στα κριτήρια επιλογής. Μία από τις εν λόγω αιτήσεις αφορούσε μόνον μία ειδική μορφή δημόσιων μεταφορών αντί για το σύνολο του συστήματος μεταφορών. Η άλλη αίτηση δεν συνοδευόταν από επαρκείς πληροφορίες που θα επέτρεπαν την αξιολόγησή της με βάση τα καθορισθέντα κριτήρια. Ωστόσο, εκτιμήθηκε δεόντως το ενδιαφέρον τόσο των δύο προαναφερθέντων φορέων, όσο και όλων των αιτησάντων.

Τα αποτελέσματα του πρώτου σταδίου του προγράμματος (οδηγός για την αξιολόγηση των επιδόσεων) αναμένεται να είναι διαθέσιμα το πρώτο εξάμηνο του 1999. Η Επιτροπή θα εξασφαλίσει την επιστολή αντιγράφων στις πόλεις που δεν επελέγησαν, καθώς και την ενημέρωση των τελευταίων για τις περαιτέρω εξελίξεις του προγράμματος.